text: Tommy og Annika er blevet forældre
  04 juni 2016 kl. 06.07
  Fredag aften klækkede det første af fire æg i storkereden i Smedager. Og der er flere storkeunger på vej.
  I storkereden i Smedager er der nu kommet en familieforøgelse. Storkene Tommy og Annika er blevet forældre til en lille storkeunge. Ægget klækkede klokken 19:30 fredag aften. Og ifølge Mogens Lange Petersen fra Storkene.dk kom det ikke som nogen overraskelse.
  - Storkene har været urolige det meste af fredagen og det er tegn på, at der er liv i æggene. Og da storkeparret er kameraovervåget, har seerne dagen igennem kunnet se, at der var noget på vej. Storkene har stået og lyttet til æggene og ikke ligget så meget på dem, som de hidtidig har gjort de forgange 30 dage, der tager at ruge æggene ud, siger Mogens Lange Petersen til Storkene.dk
  Der er stadigvæk tre æg i reden, som ikke er klækket. Ifølge Storkene.dk sker det i løbet af den næste uge. Og når først alle fire æg er klækket, får storkeforældrene Tommy og Annika travlt. Storkeungerne kommer nemlig til at kræve mad hele dagen lang.
  Se video med de to nybagte storkeforældre og den lille nye stork i klippet i toppen af siden.
  Følg Storkene live lige her.
  